আহমদ কায়কাউস

আহমদ কায়কাউস একজন অবসরপ্রাপ্ত বাংলাদেশি সরকারি কর্মকর্তা। তিনি বিশ্বব্যাংকের বিকল্প নির্বাহী পরিচালক, প্রধানমন্ত্রীর মুখ্য সচিব এবং বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ বিভাগের জ্যেষ্ঠ সচিব হিসেবে দায়িত্ব পালন করেন।

 প্রারম্ভিক জীবন 
আহমদ কায়কাউস পটিয়া পৌরসভার ২নং ওয়ার্ড সুচক্রদণ্ডীতে জন্মগ্রহণ করেন। তিনি চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর ডিগ্রি অর্জনের পর যুক্তরাষ্ট্রের ম্যাসাচুসেটসের উইলিয়ামস কলেজের উন্নয়ন অর্থনীতি কেন্দ্র থেকে কলাবিদ্যায় স্নাতকোত্তর উপাধি (এমএ ডিগ্রি) অর্জন করেন। পরবর্তীতে ডালাসের টেক্সাস বিশ্ববিদ্যালয় থেকে জননীতি ও রাজনৈতিক অর্থনীতি বিষয়ের উপর গবেষণা করে ডক্টরেট উপাধি (পিএইচডি) লাভ করেন।

 কর্মজীবন 
ডঃ কায়কাউস ১৯৮৬ সালের ২১ জানুয়ারি ৮৪ ব্যাচের কর্মকর্তা হিসেবে প্রশাসন ক্যাডারে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি নেজারত ডেপুটি কালেক্টর, সহকারী কমিশনার ও কগনিজেন্স ম্যাজিস্ট্রেট হিসেবে কাজ করেন। পরবর্তীতে বিভিন্ন মন্ত্রণালয়ে কাজ করেন। ২০১৬ সালের ১৫ ডিসেম্বর তিনি বিদ্যুৎ, জ্বালানি ও খনিজ সম্পদ মন্ত্রণালয়ের অধীন বিদ্যুৎ বিভাগে ভারপ্রাপ্ত সচিব হিসেবে যোগ দেন। ২০১৭ সালের ২৩ ফেব্রুয়ারিতে তিনি সচিব ও ২০১৯ সালের ফেব্রুয়ারিতে জ্যেষ্ঠ সচিব হিসেবে পদোন্নতি পান। তিনি ২০২২ সালের ৮ ডিসেম্বর সরকারি চাকুরী থেকে অবসরে যান এবং বিশ্বব্যাংকে যোগদান করেন। ৭ ফেব্রুয়ারি ২০২৪ সালে তাঁকে বিশ্বব্যাংকের বিকল্প নির্বাহী পরিচালকের পদ থেকে অব্যাহতি দেওয়া হয়। ৬ মার্চ ২০২৪ সালে কায়কাউসকে অবসরোত্তর ছুটি (পিআরএল) প্রদান করে প্রজ্ঞাপন জারি করে জনপ্রশাসন মন্ত্রণালয়। তিনি আমেরিকান ইন্টারন্যাশনাল ইউনিভার্সিটি-বাংলাদেশ এবং টেক্সাসের কলিন কলেজে অধ্যাপনা করেছেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
বিষয়শ্রেণী:প্রধানমন্ত্রীর মুখ্য সচিব
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টেক্সাস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের শিক্ষক
বিষয়শ্রেণী:পটিয়ার ব্যক্তি